ཇ་ཆང་ལྷ་མོའི་བསྟན་བཅོས་
ཇ་ཆང་ལྷ་མོའི་བསྟན་བཅོས་རྒད་མོའི་གླུ་
དབྱངས་འདི་ན་བཞུགས།
ཡུལ་བག་ ཆགས་ སྣང་ བའི་གྲོང་ཁྱེར་ཞེས་པར། རྗེ་རང་རིགས་
རྒྱལ་པོ་འཁོར་བཅས་དཔལ་འབྱོར་ལྷུན་གྲུབ་ཁང་དུ་འཚོགས་ ཏེ་ བཟའ་
བཏུང་ལོངས་སྤྱོད་ཀྱིས་དགྱེས་སྟོན་རྒྱ་ཆེར་རོལ་བ་ལ་མངོན་པར་ཕྱོགས་པ་
དེའི་ཚེ། རྗེ་ཉིད་ཀྱི་དགོངས་པར་ཆང་འདི་བཏུངས་ཆེས་ན་འཕྲལ་ཉམས་
དགའ་ཡང་རྟིང་སོར་ཤེས་པ་ཉོག་ཅིང་ཁམས་མི་བདེ་བའི་ཆོས་ཅན་ཁོ་ན་
ཡིན་གཤིས། རང་ཉིད་ནས་ཀྱང་གང་འཚམས་དང་གྲལ་པ་བྱིངས་ལའང་
འདོད་སྦྱར་ལས་ཨུ་ཚུགས་ཆེ་བ་རང་མི་འགབ་པས། དེ་རྩིས་ཀྱིས་གསོལ་
ཇ་ལན་མང་ཙམ་གཏོང་བའི་བཀོད་པ་བྱས་ན་སྙམ་པ་ན། གྲལ་གྱི་དབུས་
ན་ཆང་སིལ་མའི་ཟོམ་བུ་དང་རྫ་མ་འབོར་ཆེ་བསྒྲིགས་པའི་གྲལ་ནས་ཟོམ་
ཆེ་ ཤོས་ རྒྱབ་ ཏུ་ དཪ་ ལྕོག་ ཅན་ བརྗིད་ ཅིང་ ལྷུན་ ཆགས་པ་དེའི་ནང་ནས་
ཆང་གི་ ལྷ་ མོ་ སྐུ་མདོག་ བཞིན་རས་མཛེས་ ཤིང་འཛུམ་ལ་ ཤ་ མཆོཪ་ ཅིང་
1

བག་དྲོ་བ། དབུ་སྐྲ་ལྗང་སྔོན་གྱི་ཐོར་གཙུག་མེ་ཏོག་དམར་པོ་ཤས་ཆེ་བའི་
དྲྭ་བས་བརྒྱན་པ་ཞིག་སྐེད་པ་ཡན་ཐོན་ཏེ། གཏིང་ནས་ཁྲོ་ ཉམས་ གཡོ་
བཞིན་དུ་རྣམ་པར་གུས་པའི་ཚུལ་གྱིས་སོར་མོ་སྦྱར་ཏེ་འདི་སྐད་དོ།
ཀྱེ་ལགས། རྗེ་རང་རིགས་རྒྱལ་པོ་གང་དུ་དགོངས། །
ཐུགས་གཞན་དུ་མ་ཡེངས་ཚུར་གསོན་དང༌། །
ངེད་བཏུང་བའི་མཆོག་གྱུར་ཨ་མྲི་ཏ། །
དངོས་གནས་ཀྱི་བབ་རྐྱེན་འདི་སྐད་དོ། །
ཕྱི་སྣོད་ཀྱི་འཇིག་རྟེན་ཆགས་པའི་ནང༌། །
བཅུད་སེམས་ཅན་སྣ་ཚོགས་ལས་ཀྱིས་སྐྱེས། །
དེ་སྐྱེས་པ་འཚོ་བར་བཟའ་བཏུང་བྱུང༌། །
མ་དྲིན་ཅན་དཀར་མོའི་ནས་འབྲུ་དེ། །
སྤྱིར་སེམས་ཅན་ལེགས་བྱས་གཟུགས་སུ་གྲུབ། །
སྒོས་རྒྱལ་བའི་ཐུགས་བསྐྱེད་དྲོད་གཤེར་སོགས། །
ཐབས་རྟེན་འབྲེལ་དུ་མས་གྲུབ་པ་དང༌། །
མ་དེ་ལས་སྤུན་གཉིས་བྱུང་བ་ལ། །
ཁོང་ཕུ་བོར་རིན་ཆེན་རྩམ་པ་དང༌། །
ང་ནུ་མོར་བདེ་ལྡན་བདུད་རྩི་ཐོགས། །
ངེད་སྤུན་གཉིས་ཆེ་བའི་ལོ་རྒྱུས་རྣམས། །
2

ཡོངས་བརྗོད་ན་རྡོ་རྗེའི་ལྗགས་ཀྱང་འཛད། །
དེ་བས་ན་གནས་ཚུལ་ཆ་ནས་ཙམ། །
འུ་ཐུག་གི་མི་ཞུ་དབང་མེད་ལ།། །
སྔོན་རྒྱ་གར་འཕགས་པའི་ཡུལ་ཕྱོགས་དང༌།
།
ལྗོངས་གངས་རིས་བསྐོར་བའི་ཞིང་མཆོག་འདིར། །
བླ་མ་དང་ཡི་དམ་མཁའ་འགྲོ་ཡིས། །
མཆོད་སྤྲིན་དུ་བདེ་ལྡན་ང་རོལ་བས། །
ཟག་མེད་ཀྱིས་ཐུགས་དམ་དབྱིངས་སུ་བསྐངས། །
བྱིན་རླབས་དང་དངོས་གྲུབ་ཆར་ལྟར་བསྙིལ། །
མཁན་སློབ་དང་གྲུབ་ཐོབ་རིག་སྔགས་འཆང༌། །
སྐྱེམས་མཆོད་དུ་བདེ་ལྡན་ང་གསོལ་བས། །
ཉམས་རྟོགས་ལ་ལོ་འདབ་རྒྱས་རྒྱས་དང༌། །
གྲུབ་རྟགས་ལ་འབྲས་བུ་སྨིན་སྨིན་བྱུང༌། །
རྒྱལ་བློན་དང་སྡེ་དཔོན་ཆེ་དགུའི་ཚོགས། །
མཉེས་ཆེད་ལ་བདེ་ལྡན་ང་གསོལ་བས། །
བློ་གྲོས་ལ་དབྱར་མཚོ་རྒྱས་རྒྱས་དང༌། །
གཟི་བརྗིད་ལ་ཉི་གཞོན་འབར་འབར་བྱུང༌། །
བཙུན་མོ་དང་ཡིད་འོང་མོ་གཞོན་ཀུན། །
3

བཏུང་བའི་མཆོག་བདེ་ལྡན་ང་རོལ་བས། །
དགའ་སྐྱིད་ཀྱི་དགྱེས་ཞལ་འཛུམ་མེར་མེར། །
གླུ་དབྱངས་སོགས་རྒྱ་གླིང་འགྱུར་འགྱུར་བྱུང༌། །
དམག་དཔོན་དང་ཇག་དཔོན་དཔའ་བོའི་ཚོགས། །
དཔུང་གྲོགས་སུ་བདེ་ལྡན་ང་བསྟེན་པས། །
སྙིང་སྟོབས་ལ་མེ་ལྕེ་འབར་འབར་དང༌། །
དགྲ་ཐོག་ཏུ་སེང་གེ་མཆོངས་མཆོངས་བྱུང༌། །
མངའ་འབངས་ཀྱི་ཕོ་མོ་རྒན་གཞོན་ཚོགས། །
ཁ་སྐོམ་དུ་གསེར་ཆང་ང་བཏུངས་པས། །
བདེ་སྐྱིད་ལ་ཉི་མ་ཤར་ཤར་དང༌། །
ཨ་པོ་ལ་དབྱར་རྩྭ་སྐྱེས་སྐྱེས་བྱུང༌། ་
དུས་སྙིགས་མ་ཡང་མཐའི་འགོ་ཚུགས་ནས། །
ཤར་ཙིནའི་བཏུང་བ་འཁྱམས་པོ་ཞིག །
བྱུར་རིན་གྱིས་ཉོས་ནས་ས་འདིར་སླེབས། །
ཁོས་སྡིག་ལྟུང་སྤེལ་བའི་ས་བོན་ལ། །
མིང་རྒྱ་ཇར་བསྙད་ནས་ཀུན་གྱིས་གསོལ།
དེ་གསོལ་བས་ཉམས་རྟོགས་འཇའ་སྤྲིན་ཡལ།
གྲུབ་ཐོབ་ཀྱི་མུ་གེས་ཐར་ལམ་ཕྲ། །
།
4

ནང་བློ་གྲོས་ཀྱི་མཚོ་མོ་ཁྱགས་ཀྱིས་བསྡམས། །
ཕྱི་གཟི་བྱིན་གྱི་འོད་སྣང་མོག་པོར་སོང༌། །
རྩལ་དཔའ་མཛངས་ཀྱི་རྒྱ་སྟག་རི་ལ་ཤོར། །
དམུ་བསམ་ངན་གྱི་སྦྲུལ་དུག་ཕུག་ཏུ་འཛུལ། །
ཁོ་བཏུང་བ་ཕུང་བྱེད་སྣ་གཅིག་ལ། །
ཚྭ་མར་སོགས་སྡིག་ཟས་མང་པོ་ཞིག །
སྒྲུབ་རྩོལ་གྱིས་འཇིག་རྟེན་དབུལ་པོར་བཏང༌། །
ཚེ་ཕྱི་མ་དམྱལ་བའི་རོང་དུ་བསྒྲིལ། །
ལྟས་འདི་ཕྱི་གཉིས་མེད་འཁྱམས་པོ་འདིས། །
ངེད་བདེ་ལྡན་བདུད་རྩིའི་ལས་སྒོ་བཀག །
རྗེ་རང་རིགས་ཀྱི་རྒྱལ་པོ་རིན་པོ་ཆེ། །
བསྟན་བཤིག་གི་བཏུང་བ་ཁྲག་མདོག་འདི། །
རབ་བོད་ཁམས་ཡུལ་ནས་གནས་དབྱུང་མཛོད། །
དེ་མིན་ན་རྗེ་ཡི་མངའ་ཞབས་ནས། །
ཡུལ་འབུད་དང་མཐར་གྱི་བཞུགས་གྲལ་འདིར། །
།
ཁ་དྲི་ཙམ་མེད་པའི་བཀའ་ཁྱབ་ཞུ། །
ཞེས་ཟེར་བའི་སྐབས་དེར་མ་བྱན་ནས་གསོལ་ཇ་བཏེགས་ཏེ་ སྡོད་
སྐབས་གསོལ་ལྟིར་གྱི་ཁ་གཅོད་རང་དབྱེའི་དབུས་ནས་ཇའི་ལྷ་མོ་སྐུ་མདོག་
5
༥)

རྒྱ་མ་མཚར་ཞིང་མིག་རྩ་གྲུང་བ། མེ་ཏོག་གི་ཐོད་བཅིངས་དང་ཞག་གི་
བཟོ་རིགས་ཀྱིས་བརྒྱན་པ་ཞིག་ཀྲོང་གིས་འོང་ནས་འདི་སྐད་ཟེར་རོ།
ཧེ་ཧེ། གནས་མཚན་དཔེས་སྤྲས་པའི་ཁང་བཟང་ནས། །
རྗེ་རང་རིགས་ཡེ་ཤེས་ཉི་མ་དགོངས། །
བཅུད་རོ་ལྡན་རྒྱ་ཇའི་སྙིང་པོ་འདི། །
ཁུངས་རྒྱུད་པ་མི་ངན་རྒྱུད་པ་བཟང༌།
སྔོན་ཐུབ་ཆེན་གངས་ཆེན་མཚོ་རྒྱལ་གྱི ། །
།
ཕྱག་མཉམ་བཞག་སྟེང་གི་གསོལ་ལྷུང་ནང༌། །
ངེད་ལྗོན་པའི་ཡང་མེས་པད་སྡོང་ཆེ། །
རབ་འཁྲུངས་པ་བསྙོན་དུ་སུ་ཡིས་དགོངས། །
དེ་རྗེས་ཀྱི་མི་མཇེད་འཇིག་རྟེན་འདི། །
ཆུ་གཏེར་གྱི་ཕུང་པོས་ཁེངས་པའི་དབུས། །
ངེད་ལྗོན་པའི་མེས་པོ་དཔག་བསམ་འཕགས། །
མེ་ཏོག་ཁྲི་སྟོང་ཚར་དུ་དངར་བའི་དཔལ། །
ཁོང་ལྷ་གནས་གོང་མས་མཐོང་བའི་ཚེ། །
བསྐལ་ཆེན་འདིར་སངས་རྒྱས་སྟོང་འབྱོན་པའི། །
དགེ་མཚན་དང་རྟེན་འབྲེལ་བཟང་པོར་ངེས། །
བསྐལ་བཟང་ཞེས་རབ་ཏུ་མངགས་པ་ལ། །
6

རྒྱུད་དེ་ལས་ཆས་པ་སྤུན་གསུམ་གྱི། །
ཕུ་བོ་ཁོང་ཡོངས་འདུའི་འཁྲི་ཤིང་ཆེ། །
སྟེང་ཕྱོགས་ལྷ་ཡི་ཡུལ་དུ་བཞུགས། །
ལྷ་ལ་དགོས་འདོད་ཡིད་བཞིན་སྟེར། །
བར་པ་བྱང་ཆུབ་ལྗོན་ཤིང་ཆེ། །
འཕགས་ཡུལ་རྡོ་རྗེ་གདན་དུ་འཁྲུངས། །
སེམས་དཔའ་རྣམས་ཀྱི་སྐུ་རྟེན་དང༌། །
རྫོགས་སངས་རྒྱས་པའི་གནས་མལ་ཡིན། །
གཞོན་མ་ཤེས་རབ་སྒྲོལ་མ་ང༌། །
འཇམ་དཔལ་གཞོན་ནུས་བྱིན་རླབས་ནས། །
མཧྭ་ཙིནའི་ཡུལ་དུ་འཁྲུངས། །
ལོ་མས་འགྲོ་དོན་རྒྱ་ཚེ་བྱེད། །
དཔྱིད་གསུམ་ཕུད་ཀྱི་ལོ་མ་དེ། །
གོང་མ་མཆོད་ཡོན་ལ་སོགས་པའི། །
བླདཔོན་ཚེ་རྒུའི་སྤྱོད་ཡུལ་གྱུར། །
སྐུ་གཟི་བརྗིད་ཆེབ་དེ་ནས་བྱུང༌། །
དབྱར་གསུམ་ལོ་འདབ་རྒྱས་པ་དེ། །
ཁོང་སྐྱ་སེར་བྱིངས་ཀྱི་སྐྱེམས་མཆོག་ཡིན། །
7

རོ་བཅུད་ལྡན་པས་སྐྱིད་ཚོར་ཞིང༌། །
ཞོད་འཇགས་དྲགས་རྩུབ་འདོད་པ་ཆུང༌། །
སྟོན་གསུམ་ལོ་མའི་རྩ་བ་དེ། །
།
འབྲེལ་མཚུངས་ཨ་རོག་ཁམས་པར་ཐོབ། །
མདོག་དཀར་རོ་བཅུད་ལྡན་པ་དང༌། །
ངར་འཚུབ་ཆེབ་དེ་ལས་བྱུང༌། །
ཁྱད་པར་བླ་མ་དགེ་འདུན་རྣམས། །
མཉེས་པའི་མཆོད་སྤྲིན་ང་ལས་མེད། །
ང་ཡི་སྐེམས་གསོལ་རིག་པ་དྭངས། །
ཤེས་རབ་འཕེལ་ཞིང་དགེ་སྦྱོར་བརྩོན། །
ང་ཆོས་མཛད་ཡོངས་ཀྱི་སྲོག་རྩ་ཡིན། །
གཏི་མུག་འཇོམས་པའི་ཐོ་བ་ཡིན། །
ལེ་ལོ་གཅོད་པའི་སྟ་གྲི་ཡིན། །
སྣུམ་བག་འདོན་པའི་ཞག་ཚི་ཡིན། །
བསྐལ་པར་བསོད་ནམས་མ་བསགས་ན། །
བཏུང་བ་དྲུག་དང་འཕྲད་པ་དཀའ། །
དཀའ་བ་ཙམ་གྱིས་དཀོན་པ་ཡིན། །
དཀོན་པས་རིན་ཐང་ལོས་ཀྱང་ཆེ། །
8

ནག་ཅན་སྐྱུར་གྱི་འགོང་མོ་འདིས། །
དང་པོ་ལྷ་ཡི་ཡུལ་དུ་ཕྱིན། །
ལྷ་ཕྲུག་ཕལ་ཆེར་དུག་གིས་མྱོས། །
དེ་ཚེ་ལྷ་མིན་དམག་ཚོགས་ལྷགས། །
ལྷ་དམག་ཕམ་ཞིང་ལྷ་མིན་རྒྱལ། །
རྒྱུ་དེས་ལྷ་དབང་ཐུགས་ཁྲོས་ཏེ། །
ས་སྟེང་འདི་རུ་གནས་དབྱུང་མཛད། །
དེ་ནས་རྒྱ་གར་ཡུལ་དུ་འཁྱམས། །
མྱོས་བྱེད་འདི་ཡི་རིལ་བུ་ཞིག །
སྟོན་པའི་ཉན་ཐོས་ཞལ་དུ་ཐལ། །
ཉན་ཐོས་མྱོསནས་རོ་ལྟར་འགྱེལ། །
ཕྱི་རོལ་རྗེས་འཇུག་རྣམས་ཀྱིས་བཏུངས། །
མཐང་ཤམ་ཤ་གོས་གྱེན་དུ་བརྫེས། །
འདོམས་མཐོང་ནོར་བུའི་ཞལ་མཇལ་བསྟན། །
མུ་སྟེགས་སྟོན་འཁོར་རྗེས་འཇུག་གིས། །
སྟོན་པའི་ཉན་ཐོས་འདི་ལྟར་ཞེས། །
ཀུན་ལ་དྲིལ་བསྒྲགས་དམའ་ཆེན་ཕབ། །
དེ་ལ་རྒྱལ་བ་དབྱིངས་ནས་ཁྲོས། །
9

མོ་ཡི་ཉེས་དམིགས་རྒྱས་པར་གསུངས། །
བླམ་དགེ་འདུན་ཉན་ཐོས་རིགས། །
བྱུང་དང་འབྱུང་འགྱུར་ཐམས་ཅད་ཀྱིས། །
རྩ་བཞི་གཙོ་སྟེ་ཆང་ལ་སོགས། །
སྤང་བྱར་གསུངས་ནས་གནས་དབྱུང་མཛད། །
དེ་ནས་བོད་ཡུལ་ཁམས་འདིར་གྱར། །
ཆོས་རྒྱལ་མངའ་བདག་ཁྲི་རལ་མཆོག །
འགོང་མོ་འདི་དང་བདུད་བློན་གྱིས། །
བསླུས་ནས་སྐུ་མཇིང་གཅུས་ཏེ་བཀྲོངས། །
བགེགས་རིགས་སྟོང་ཕྲག་བརྒྱད་ཅུ་ཡང༌། །
ཧྲིལ་གྱིས་བསྒྲིལ་ན་མོ་རང་ཡིན། །
རྗེ་ཁྱོད་བཏང་སྙོམས་མ་མཛད་པར། །
འགོང་མོ་བསྟན་བཤིག་དུག་རྩ་འདི། །
རབ་ཏུརྒྱ་མཚོའི་ཕ་མཐར་སྒྲོལ། །
འབྲིང་དུ་བོད་ཁམས་ཡུལ་ནས་ཕྱུངས། །
མཐའ་མར་དབུས་གཙང་འདིར་མ་འཇོག །
བསྟན་པའི་གད་བདར་མཛད་དུ་གསོལ། །
ཞེས་ཟེར་བ་དང་བདེ་ལྡན་བདུད་རྩི་འགྲམ་ཤ་འཁྲིགས་ ཤིང་ ཤེས་
10

རབ་སྒྲོལ་མའི་ཕྱོགས་སུ་མིག་འབུར་ཚུགས་སུ་ལྟ་བཞིན་མཛུབ་མོ་བསྐོར་བ་
དང༌། བརླག་གཞུག་སྤྲང་འཁྱམས་མ་འདིའི་ཧམ་པ་ལ། ཨ་ཙིཙི། མོ་
རེ། སྤྱིར་ཐུབ་ཆེན་གངས་ཅན་མཚོའི་གསོལ་ལྷུང་དུ་བལྟམས་པའི་པད་མ་
དེ་མེ་ཏོག་ གི་ རིགས་ ཅན་ མ་ གཏོགས་ཤིང་གི་རིགས་ཅན་མིན། སྒོས་སུ་
བསྐལ་ཆེན་འདི་མ་ཆགས་གོང་འཇིག་རྟེན་ཆུ་གཏེར་གྱི་དབུས་ན་འཁྲུངས་
པའི་ལྗོན་ཤིང་དེ་དང༌། སྟེང་ཕྱོགས་ལྷ་ཡི་ཡུལ་གྱི་དཔག་བསམ་ཤིང་གི་
དབང་པོ། འཕགས་ཡུལ་རྡོ་རྗེ་གདན་གྱི་བྱང་ཆུབ་ལྗོན་ཤིང་བཅས་ སྤྲང་
མོ་ཁྱོད་ཀྱི་ཕ་མེས་ཡིན་ཟེར་བ་ཧམ་པ་ཤིན་ཏུ་ཆེ། སྲིན་འབུ་མེ་ཁྱེར་གྱིས་
ཉི་མར་འགྲན་པ་དང༌། རྡུལ་ཕྲ་རབ་ཀྱིས་རི་རབ་ལ་བསྙེགས་པ་དང༌།
འོག་རླུང་གི་སྒྲས་དབྱར་གྱི་རྔ་གསང་ལ་ཕྲག་དོག་བྱེད་པ་ལྟ་བུའི་འཁྱམས་
མོ་ཁྱོད་དཔག་བསམ་ལྗོན་ཤིང་དང་རྒྱུད་གཅིག་ཡིན་ཟེར་བ་འདི་ ཐམས་
ཅད་ལྟས་ངན་བརྒྱད་ཅུ་རྩ་བཞིའི་འོག་ལ་བཟློག་ཡེ་འབྲོག་སུམ་བརྒྱ་དྲུག་
ཅུའི་ཁ་ལ་བཟློག ནད་ རིམས་ བཞི་ བརྒྱ་ རྩ་ བཞི་ ཡུལ་ དུ་ བཟློག་ བཟློག་
བཟློག་རྒྱ་འདྲེ་སྐྱེམས་སུ་བརྫུས་པ་ཁྱོད་ལ་བཟློག མོ་རེ། འོ་ན་ལྗོན་ཤིང་
མཆོག་ ཏུ གྱུར་ པ་ དེ་ རྣམས་ ཀྱི་ རྒྱུད་ བཅས་ ཡིན་ པ་ རྒྱལ་ བའི་ བཀའ།
འཕགས་པའི་ལུང༌། ཚད་མའི་བསྟན་བཅོས། གཏན་ཁྲ་ ཡིན་ རིགས་
སོགས་གང་དུ་གསལ། མོ་ལ་ཁུང་ས་སྐྱེལ་བྱེད་ རྒྱུ་འདུག་ན་མ་གཏོགས།
དེ་མིན་ཉེས་པ་ལུས་སྟེང་རང་ལ་ཐུགས་རྗེ་ཆེ་དགོས། ཁྱི་ཁྱོད་ལ་ཁུངས་
11

བརྒྱུད་པ་དང༌། ཉེ་བ་བལྟོས་བཅས་ཤིག་ཡོད་མདོག་མ་བྱུང༌། དེ་འདྲ་
ཡོད་ན་གཞན་ཡུལ་དུ་ཁྱམས་བཅུག་མི་ཡོང༌། གལ་ཏེ་ཁྱོད་ལ་ཉེ་བ་ཡོད་
ངེས་ན་བསེ་ ཤིང་ཟེར་བའི་རེག་དུག་གི་རྒྱུད་དེ་དང་ཁྱོད་གཉིས་སྐྱེ་ཡུལ་
ཡང་གཅིག་པས་དེ་མིན་ གཞན་གང་ན་ཡོད། ང་བདེ་ལྡན་བདུད་རྩི་ མ་
དཀར་མོ་ནས་དང༌། ཇོ་ཇོ་རིན་ཆེན་རྩམ་པ་ཡིན་པས། འཐོམ་གྱེ་ཁྱོད་
ཀྱིས་མ་ཤེས་ན་མ་གཏོགས་གཞན་དག་ཐམས་ཅད་ཀྱིས་མཁྱེན་སྤྱོད་དེ་ག་
ཡིན། རྒྱལ་ཡུམ་སྒྲོལ་མའི་བསྟོད་པར། མཉམ་བཞག་བདུད་རྩིས་གང་
བའི་ལྷུང་བཟེད་བསྣམས། ཞེས་རྒྱལ་མཆོག་འོད་དཔག་མེད་ཀྱི་གཟིགས་
པས་ཀྱང་བཙས་ཨེ་འདུག དེ་མཚུངས་བླ་མ་ཡི་དམ་མཁའ་འགྲོ་ཆོས་སྐྱོང་
དང་བཅས་པའི་མཆོད་པ་ཨང་ཀི་དང་པོ་ཨ་མྲི་ཏ་ཞེས་གསལ་བ་རྒྱ་གཞུང་
གི་བཀའ་བསྟན་བཅོས་ལུང་མན་ངག་གང་ནས་ཁུངས་སྐྱེལ་ཆོག་ཆོག་ཡིན།
བོད་ཀྱི་བསྟན་བཅོ